Az Informatika Intézet záróvizsga ügyrendje | Informatikai Intézet
Címlap » Hallgatóknak » Záróvizsga
Az Informatika Intézet záróvizsga ügyrendje
A záróvizsgára való jelentkezés
A záróvizsgára való jelentkezés pontos módját és határidejét a Kari záróvizsga ügyrend, valamint a Kari naptár szabályozza.
az abszolutórium megszerzése,
a szakdolgozat vagy diplomamunka (továbbiakban dolgozat) legalább elégséges szintű bírálati javaslata a témavezető részéről.
A dolgozatok elkészítése és leadása:
A dolgozattal kapcsolatos tartalmi és formai követelményeket az Intézet „Diplomamunka, szakdolgozat szabályzat” tartalmazza.
A dolgozat leadás határidejét a kari naptár tartalmazza. A kari ügyrend tartalmazza a dolgozat elektronikus beadásának a módját.
Az elkészített dolgozatot a Kari naptárban meghatározott határidőre, a Kari ügyrendben meghatározott elektronikus felületen fel kell tölteni, majd két bekötött példányban le kell adni az Intézet tanulmányi felelőse részére.
A határidő lejárta után dolgozatot nem fogadunk el!
A dolgozatok bírálatának elkészítése
A dolgozat bírálatát a témavezető készíti el az Intézet honlapján közzétett sablonban. A bírálat beküldési határideje a hallgató védése előtti harmadik munkanap. A bírálatot aláírva, az Intézet tanulmányi felelősének kell eljuttatni két példányban.
A dolgozat védése.
Szóbeli vizsga a tételekből.
A záróvizsga két része időben elkülönülve vagy közvetlenül egymás után történik.
A dolgozat védése:
A dolgozat védése két – a záróvizsga szempontjából egyenértékű – módon történhet.
Az Informatikai Intézeten belül készített dolgozatok védésére a Záróvizsgabizottság (ZVB) előtt, a szóbeli vizsgával azonos napon, közvetlenül a szóbeli vizsgával együtt kerül sor.
Az SZTE más intézeténél készített dolgozatok védése az adott intézetben, az ott szokásos védési eljárás szerint, az ottani védési bizottság előtt történik. A védési bizottság a ZVB részére a védésről és annak eredményéről jegyzőkönyvet/feljegyzést küld, melyet a ZVB a záróvizsga jegyzőkönyvéhez csatol.
A vizsgázó két órával a vizsga megkezdése előtt jelentkezzen a felkészülési teremben, ahol megkapja a feleletéhez tartozó tételeket. A záróvizsga tételsorok a kar honlapján vannak közzétéve, a kiosztott tételek számát és körét a szakhoz kiegészítő záróvizsga szabályzata tartalmazza.
A felkészülési idő két óra, melynek során a vizsgázók használhatnak tankönyveket, jegyzeteket és saját írott előadásjegyzetet is. Az aktuális tételsorhoz kapcsolódó kidolgozott írásos anyagok használatát nem engedélyezzük!
A dolgozat védésének időtartama kb. 10 perc, továbbá a tételekre adott feleletek időtartama is tételenként kb. 10 perc.
A záróvizsga bizottság 3 részjegyet ad:
a dolgozat bírálati jegye (a témavezető által javasolt jegyet a bizottság elfogadhatja, vagy indokolt esetben felülbírálhatja),
a dolgozat védésének érdemjegye,
a tételekre adott szóbeli felelet jegye.
A záróvizsga, csak abban az esetben tekinthető sikeresnek, ha mindhárom részjegy legalább elégséges.
A diploma minősítésének kiszámítása az oklevél-követelményekben leírtak alapján történik.
A záróvizsgára jelentkezett hallgatók – függetlenül attól, hogy melyik évben szereztek abszolutóriumot – az aktuális évben kiadott tételsorból tesznek záróvizsgát.
Az ügyrendben nem szabályozott részleteket az Informatika Intézet honlapján közzétett hirdetmény rendezi.
Elfogadva az Informatikai Tanszékcsoport tanácsának 2018. március 8-ai ülésén.
Kiegészítések a záróvizsga ügyrendhez
Szakhoz tartozó egyéni szabályok
Diplomamunka szabályzat, bírálati lap
kérdés esetén Dr. Engi Erzsébet elérhetősége: tel.: 62 54 6718, email: engi@inf.u-szeged.hu
Szakok kiegészítő záróvizsga szabályozása